  Наталья Тетерина Удмуртиысь ньылез куасэн бызьылӥсьёс Финляндиын юниоръёс но егитъёс пӧлын дуннелэн чемпионатаз кунмылэсь данзэ утёзы. Кызьы ивортэ Россиысь Куасэн бызьылонъя федерацилэн пресс-службаез, ӵошатсконъёс 19-26 толшоре Лахти карын ортчозы. Россилэн сборнояз Удмуртиысь Иван Селезнёв, Егор Трефилов, Денис Филимонов но Сергей Ардашев пыризы. Спортсменъёс классика амалэн спринтын, эрико амалэн нимаз бызьылонын, классика амалэн масс-стартын но эстафетаын вожвылъяськозы. Тодэ вайытом, матысь шутэтскон нуналъёсы Сергей Ардашев Россилэн сборноеныз Куасэн бызьылонъя дуннелэн кубокезлэн Германиын ортчись люкетаз пыриськоз.  Тегъёс: Спорт Удмуртия Россия куасэнбызьылон куас  